नोट के रंग निकलने से बढ़ी लोगों की समस्याएं : आनंद
होशियारपुर | नोटबंदीके बाद लोगों को करंसी के लिए तो दो-चार होना पड़ ही रहा है लेकिन दूसरी तरफ जो 500 रुपए के नए नोट सरकार द्वारा बाजार में उतारे गए हैं उनकी क्वालिटी बेहद खराब है। नोट जरा सा गीला होने पर उसका रंग निकलने लगता है। उक्त बात जिला कांग्रेस कमेटी के उपाध्यक्ष हरीश आनंद ने एक मीटिंग दौरान कही। उन्होंने कहा कि उनका एक 500 रुपए का नोट कपड़े धोते समय धुल गया था, जब उन्हें वो नोट मिला तो उसका रंग फेंट हो चुका था और वह ऐसे लग रहा था जैसे बच्चों ने लाटरी में जीता हो। उन्होंने बताया कि इससे पहले जो नोट मार्किट में थे वे गीला होने पर भी खराब नहीं होते थे लेकिन यह नए नोट साइज में छोटे हैं और ऊपर से इनके रंग कच्चे होने के कारण लोगों के समक्ष नई प्रकार की समस्याएं खड़ी होने लगी हैं। हरीश आनंद ने कहा कि सरकार को चाहिए कि वह लोगों की समस्या को समझते हुए नोट की क्वालिटी को और बढ़ाए।
हरीश आनंद।
hin_Deva hin_Deva bho_Deva